alexandrainst/scandi-wiki huggingface dataset:
Øyar i Montenegro

Øyane i Montenegro er relativt små og er ikkje så mange som i nabolandet Kroatia. Ein del av øyane ligg langs kysten av Adriahavet og i Kotorbukta, men ein finn òg ein del av dei i Shkodërsjøen. Dei største øyane er Ada Bojana og Vranjina som begge er 4,8 km² og ligg i Shkodërsjøen. Den høgaste øya er Vranjina som stig 296 meter opp av Shkodërsjøen. I sjøen er den største øya Sveti Nikola på 0,36 km². Ho er òg den høgaste øya til sjøs med ei høgd på 36 meter over havet.

Adrihavet
 Sveti Nikola
 Sveta Neđelja
 Katič
 Ada Bojana
 Sveti Stefan (no ei halvøy)

Kotorbukta

 Mamula
 Prevlaka
 Sveti Marko
 Gospa od Škrpjela
 Sveti Đorđe

Øyar i Shkodërsjøen
 Vranjina
 Grmožur (tidlegare fengselsøy)
 Lesendro
 Starčevo
 Kom
 Beška
 Omerova gorica
 Krajinskiøyane (50 holmar)

Kjelder
Denne artikkelen bygger på «List of islands of Montenegro» frå ,  den 6. februar 2008.
Ada Bojana

Ada Bojana (tyder «Øya Bojana») er ei øy i kommunen Ulcinj i Montenegro. 

Øya ligg i elvedeltaet til elva Bojana (eller Buna). Ho er ei kunstig øy som oppstod då eit skip sokk ved munningen til Bojana og avleiringar frå elva samla seg kring skipet. Ho ligg heilt sør i Montenegro og berre Bojana sjølv skil ho frå Albania. 

Øya har ei trekanta form og grensar til Bojana på to sider og til Adriahavet i sørvest. Ho har eit areal på 4,9 km². 

Øya er ein populær turistdestinasjon med ei 3 km lang sandstrand og mange fiskerestaurantar.

Kjelder 
 Denne artikkelen bygger på «Ada Bojana» frå , den 6. februar 2008. 
 

Øyar i Montenegro
Katič

Katič er ei lita øy i Adriahavet i kommunen Budva i Montenegro. 

Han ligg like utanfor byen Petrovac. I lag med den andre litle øya Sveta Nedelja er ho ein attraktiv stad for dykking.

Kjelder 
 Denne artikkelen bygger på «Katič» frå , den 6. februar 2008. 
 

Øyar i Montenegro
Mamula

Mamula eller Lastavica er ei lita øy i Adriahavet sørvest i Montenegro i kommunen Herceg Novi.

Mamula ligg ved inngangen til Kotorbukta og ligg strategisk til mellom halvøyane Prevlakahalvøya og Luštica.

Den litle øya er sirkelforma og har ein diameter på om lag 200 m. Ho ligg 6,3 km frå Herceg Novi.

Det er bygd eit fort på øya av den austerriksk-ungarske generalen Lazar Mamula på midten av 1800-talet. Under den andre verdskrigen vart øya nytta som fengsel av italienarane frå 30. mai 1942 og utover. 

Fortet har i dag forfalle, men mange turistar kjem hit med båt, hovudsakleg frå Herceg Novi, for å nytte dei vakre strendene her.

Kjelder 
 Denne artikkelen bygger på «Mamula» frå , den 6. februar 2008. 
 

Øyar i Montenegro
Gospa od Škrpjela

Gospa od Škrpjela (serbisk skrift Госпа од шкрпјела; kroatisk Gospa od Škrpjela, 'Vår Frue på Klippene') er ei av to småøyar utanfor kysten av Perast i Kotorbukta i Montenegro. Den andre er Sveti Đorđe. Ho er ei kunstig øy danna av store steinar og gamle skip fylt med stein.

I dag er det ein skikk å kaste stein i sjøen. Kvar år 22. juli ved solnedgang, under ei hending kalla fašinada, går dei lokale kroatiske katolikkane ut i båtane sine og kastar stein på sjøen, og på den måten gjer øya større. 

Kyrkja Vår frue på Klippene (serbisk Црква Госпа од шкрпјела; kroatisk Crkva Gospa od Škrpjela; italiensk Chiesa della Madonna dello Scarpello) er ei kyrkje som står på øya. Den første kjende kyrkja her vart bygd i 1452, medan kyrkja i dag vart bygd i 1632 og utvida i 1722.

Kjelder 
 Denne artikkelen bygger på «Our Lady of the Rocks» frå , den 6. februar 2008. 
 

Øyar i Montenegro
Prevlaka

For halvøya i Kroatia, sjå Prevlakahalvøya
Prevlaka er ei øy i Adriahavet i kommunen Tivat i Montenegro.

Ho ligg nær byen Tivar i Kotorbukta. Øya er 300 meter lang og 200 meter brei og er forbunde til fastlandet via ei smal landfylling. 

Øya var bustaden til metropolitten i Zeta bispedøme frå 1200-talet til 1400-talet. Ho var ein feriestad for militært personell og stengd for vanlege borgarar under sosialisttida i Jugoslavia. I dag er øya busett av om lag hundre menneske, som hovudsakleg bur i bungalower.

Prevlaka må ikkje forvekslast med Prevlakahalvøya som òg ligg i Kotorbukta, men som høyrer til Kroatia.

Kjelder 
 Denne artikkelen bygger på «Prevlaka Island» frå , den 6. februar 2008. 
 

Øyar i Montenegro
Sveta Neđelja

Sveta Neđelja er ei lita øy i Adriahavet i kommunen Budva i Montenegro. 

Ho ligg utanfor byen Petrovac. Ho har ei lita kyrkja med same namn og i lag med den litle øya Katič like ved er ho ein ynda stad for dykkarar.

Kjelder 
 Denne artikkelen bygger på «Sveta Neđelja» frå , den 6. februar 2008. 
 

Øyar i Montenegro
Io (fleirtyding)

Io kan ha fleire tydingar:

 Io, ei av elskarinnene til Zevs i gresk mytologi.
 jupitermånen Io, ein av dei naturlege satellittane til Jupiter
 85 Io, ein hovudbelteasteroide av C-typen
 Io er ei halvøy på Holsnøy i Meland kommune. 

Tobokstavsord
Sveti Marko

Sveti Marko, tidlegare kalla Stradioti, er ei øy i Adriahavet i kommunen Tivat i Montenegro.

Sveti Marko ligg nær byen Tivat i Kotorbukta ved sida av øya Prevlaka.

Heile øya er dekt av grøne planter. I 1962 vart det bygd ein turiststad her med 500 hus bygd i Tahiti-stil utan innlagd vatn og elektrisitet. Fram til jugoslaviakrigane var øya ein særs populær turistdestinasjon. I dag er ho stort sett forlaten.

Kjelder 
 Denne artikkelen bygger på «Sveti Marko Island» frå , den 6. februar 2008. 
 

Øyar i Montenegro
Sveti Nikola

Sveti Nikola (serbisk Острво Свети Никола, Ostrvo Sveti Nikola) er ei øy i Adriahavet i kommunen Budva i Montenegro.

Sveti Nikola ligg like utanfor byen Budva, 1 km frå gamlebyen i Budva. Øya er 2 km lang og har eit areal på 0,36 km². Det høgaste punktet på øya er ei klippe som stig 121 meter over havet. 

Øya er ein populær utfartsstad i Budva-området. Øya har tre større sandstrender med ei total lengd på 840 meter og fleire småstrender. Hovudattraksjonen på øya er hjort. Øya vert òg kalla Školj av dei lokale innbyggjarane.

Kjelder 
 Denne artikkelen bygger på «Sveti Nikola» frå , den 6. februar 2008. 
 

Øyar i Montenegro
Sveti Đorđe

Sveti Đorđe er ein av to småøyar utanfor kysten av Perast i Kotorbukta i Montenegro. Den andre er Gospa od Škrpjela, men i motsett til denne er ho ei naturleg øy. 

På øya ligg benediktinarklosteret St. Georg frå 1100-talet og den gamle gravstaden for den gamle adelen frå Perast og området rundt Kotorbukta.

Kjelder 
 Denne artikkelen bygger på «Sveti Đorđe Island» frå , den 6. februar 2008. 
 

Øyar i Montenegro
Vranjina

Vranjina (serbisk Врањина) er ei øy i Shkodërsjøen i kommunen Podgorica i Montenegro.

Øya er danna i elvedeltaet til elva Morača i nordenden av Shkodërsjøen. Ho har eit areal på 4,8 km² og det høgaste punktet er 296 meter, som gjer ho til både den høgaste og den største øya i landet. 

Øya er forbunde til fastlandet via ei bru mot Podgorica og ei vegfylling mot Bar.

Klosteret St. Nikolas ligg på øya og er ein kjend attraksjon. Byen Vranjina, som ligg ved kysten av innsjøen, vert kalla «Den montenegrinske Venezia». Det er ein populær fiskestad i Shkodërsjøen og det ligg mellom anna eit par fiskerestaurantar på øya.

Kjelder 
 Denne artikkelen bygger på «Vranjina» frå , den 6. februar 2008. 
 

Øyar i Montenegro
Innsjøar i Montenegro

Dette er ei liste over innsjøar i Montenegro. 

 Gornje Malo Blato
 Biogradsjøen (Biogradsko jezero)
 Crno (Crno jezero)
 Hridsjøen (Hridsko jezero)
 Krupacsjøen (Krupačko jezero)
 Liverićisjøen (Liverićko jezero)
 Pešićisjøen (Pešića jezero)
 Pivasjøen (Pivsko jezero)
 Plavsjøen (Plavsko jezero)
 Rikavacsjøen (Rikavačko jezero)
 Shkodërsjøen (Skadarsko jezero)
 Slanosjøen (Slano jezero)
 Šassjøen (Šasko jezero)
 Šišsjøen (Šiško jezero)
 Visitorsjøen (Visitorsko jezero)
 Zminicasjøen (Zminičko jezero)

Innsjøar i Montenegro
Biogradsjøen

Biogradsjøen (serbisk Biogradsko jezero) er ein innsjø i Kolašin kommune nord i Montenegro. Han er ein bresjø i fjella Bjelasitsa i Biogradska Gora nasjonalpark.

Biogradsjøen ligg i hjarte av Biogradska Gora nasjonalpark i ei høgd på 1 094 moh. Han er den største og mest attraktive av sju bresjøar i nasjonalparken med eit areal på 0,23 km² og eit middeldjup på 4,5 m. 

Det største djupet er 12,1 m. Innsjøen 870 m long og 261 m brei. Elva Biograd munnar ut i innsjøen i tillegg til eit par periodiske småelvar. Elva Jezerstitsa renn vidare frå innsjøen.

Kjelder 
 Denne artikkelen bygger på «Lake Biograd» frå , den 6. februar 2008. 
 

Innsjøar i Montenegro
Crno

Crno (serbisk Crno jezero) er ein innsjø i Žabljak kommune nord i Montenegro. Han er ein bresjø ved fjellet Durmitor i ei høgd på 1 416 meter over havet og ligg 3 km frå byen Žabljak.

Crno ligg ved foten av fjelltoppen Međed og dekkjer eit areal på 0,515 km². Innsjøen består eigentleg av to mindre vatn, Veliko jezero og Malo jezero, «Storevatnet» og «Litlevatnet» Innsjøane er forbunde til kvarandre via eit smalt sund, men dette tørkar opp om sommaren slik at dei faktisk dannar to separate innsjøar. 

Den største av dei to dekkjer eit areal på 0,338 km² og har eit maksimalt djup 24,5 meter, ei lengd på 855 meter og ei breidde på 615 meter. Den minste av dei to dekkjer eit areal på 0,177 km², eit største djup på 49,1 meter, ei lengd på 605 meter og ei breidde på om lag 400 meter. 

Lengda til heile Crno er 1 155 meter. Sidan den mindre sjøen er djupare har han faktisk større volum. Fleire små fjellelvar renn ut i Crno, og den største av desse er Mlinski. Dei andre elvane er berre periodiske, i samband med snøsmelting frå Durmitor og har ikkje noko namn.

Turisme 

Crno er den største turistattraksjonen i Durmitor-området. Av 18 bresjøar rundt fjellet er dette den mest kjende og den som er lettast å nå, sidan han ligg i gåavstand frå sentrum av byen Žabljak.

Det går ein 3,5 km lang gangsti rundt heile innsjøen, som er ein populær rekreasjonsstad. Fleire fjellstiar går vidare til dei mindre sjøane rundt Žabljak.

Kjelder 
 Denne artikkelen bygger på «Crno» frå , den 6. februar 2008. 
 

Innsjøar i Montenegro
Plavsjøen

Plavsjøen (serbisk Plavsko jezero) er ein innsjø i Plav kommune nordaust i Montenegro. Han er den største innsjøen i Plav og den best kjende turistattraksjonen i området. 

Plavsjøen er ein bresjø mellom fjella Prokletije og Visitor i ei høgd på 906 meter over havet. Han er 2,16 km lang frå nord til sør og 920 meter brei. På det djupaste er han 9 meter.

Kjelder 
 Denne artikkelen bygger på «Lake Plav» frå , den 6. februar 2008. 
 

Innsjøar i Montenegro
Visitorsjøen

Visitorsjøen (serbisk Visitorsko jezero) er ein innsjø i Plav kommune aust i Montenegro. Han er eit fjellvatn som er kjend for den flytande øya som ligg her.

Kjelder 
 Denne artikkelen bygger på «Lake Visitor» frå , den 6. februar 2008. 
 

Innsjøar i Montenegro
Bjelasitsa

Bjelasitsa eller Bjelasitca (Бјеласица) er ei fjellkjede nord i Montenegro. Det høgaste punktet i Bjelasitsa er Crna Glava («Svart Hovud») med ei høgd på 2 139 meter over havet. 

Fjellkjeda dekkjer eit område på 630 km² som inneheld 5 av 21 kommunar i landet, Kolašin (størstedelen), Mojkovac, Bijelo Polje, Berane og Andrijevica.

Bakgrunnsstoff 
 Bjelasica biletgalleri 
 Bjelasica-komovi.cg.yu
 Biletgalleri av Bjelasica og Prokletije
 Biletgalleri Bjelasica og Durmitor

Kjelder 
 Denne artikkelen bygger på «Bjelasica» frå , den 6. februar 2008. 

Fjell i Montenegro
Bobotov Kuk

Bobotov Kuk er det høgaste fjell i fjellkjeda Durmitor og ein trudde lenge at dette var det høgaste punktet i Montenegro. Fjelltoppen har ei høgd på 2 522 meter over havet, men nye målingar har vist at det finst høgare fjell på grensa til Albania.

Kjelder 
 Denne artikkelen bygger på «Bobotov Kuk» frå , den 6. februar 2008. 

Fjell i Montenegro
Durmitor

Durmitor ei fjellkjede i Montenegro med ei høgd på 2 522 meter over havet på det høgaste.

Namn 

Namnet Durmitor kjem truleg frå austromanske og tyder «sovande». Slektande namn er namnet på fjellet Visitor, som tyder «drøymande».

Nasjonalpark 

Durmitor nasjonapark vart oppretta i 1952 og inkluderer Durmitor-massivet, ravinane Tara, Sušica og Draga og dei høgare delane av platået Komarnica, og dekkjer eit areal på 390 km². 

I 1980 vart parken skrive inn på UNESCO si verdsarvliste. 

Ein del av nasjonalparken omfattar Tararavinen, ei 80 km lang og 1 300 meter djup kløft, som er den nest største i verda etter Grand Canyon i Arizona.

Turisme 

Durmitor er senteret for montenegrinsk fjellturisme. Dei fleste turistfasilitetane ligg rundt byen Žabljak.

Om vinteren er hovudaktiviteten på Durmitor skisport og snøbrett. Om sommaren er det fjellklatring og fotturisme. Ein av dei største attraksjonane i Durmitor er dei 18 bresjøane, der Crno er den mest kjende.

Bakgrunnsstoff 
 WCMC-UNEP 
 Durmitor nasjonalpark 
 Durmitor på UNESCO
 Bilete av rafting i Tararavinen 
 Offisiell side for Durmitor nasjonalpark 
 Biletgalleri av Durmitor og Bjelasica

Kjelder 
 Denne artikkelen bygger på «Durmitor» frå , den 6. februar 2008.

Fotnotar 

Fjell i Montenegro
Nasjonalparkar i Montenegro
Verdsarv i Montenegro
Ljubišnja

Ljubišnja (serbisk Љубишња) er eit fjell i regionen Sandžak nord i Montenegro. Den høgaste toppen er 2 238 meter over havet.

Kjelder 

 Denne artikkelen bygger på «Ljubišnja» frå , den 6. februar 2008. 

 

Fjell i Montenegro
Mokra

Mokra (serbisk Mokra Gora) er eit fjell aust i Kosovo, vest i Montenegro og sørvest i Serbia. Det er ein del av fjellkjeda Prokletije. Fjellet har to toppar over 2000 meter over havet. Den høgaste er Pogled på 2155 moh. og den andre er Beleg på 2102 moh. Beleg ligg på grensa mellom Kosovo og Montenegro, medan Pogled ligg på grensa mellom alle dei tre landa. I Kosovo ligg byen Istok like sør for fjellet på Metohija-sletta.

Kjelder 

 Denne artikkelen bygger på «Mokna» frå , den 16. februar 2009. 

Fjell i Kosovo
Fjell i Serbia
Fjell i Montenegro
Lovćen

Lovćen (serbisk Ловћен) er eit fjell og ein nasjonalpark sørvest i Montenegro. 

Lovćen stig opp frå kysten av Adriahavet og Kotorbukta og ligg innanfor byen Kotor. Fjellet har to imponerande toppar, Štirovnik (1 749 m) og Jezerski vrh (1 657 m).

Fjellsidenen er steinete med mange sprekkar, groper og djupe søkk som gjev landskapet ein spesiell utsjånad. På grensa mellom havet i vest og kontinentet i aust er fjellet påverka av begge klima og dette har ført til utvikling av forskjellige biologiske system. Det er 1158 planteartar på Lovćen, der fire er endemiske.

Nasjonalpark 

Nasjonalparken utgjer dei sentrale og høgaste områda av Lovćen-massivet og dekkjer eit areal på 62,20 km². Området har vore ein nasjonalpark sidan 1952. Bortsett frå den vakre naturen vernar nasjonalparken om ein rik historisk, kulturell og arkitektonisk arv i området. 

Lovćen har mange døme på element frå nasjonal byggjeskikk. Dei gamle husa og guvna er autentiske og det same er dei små hyttene, eller katuns, på setra i fjella. 

Det går ein smal, svingete veg opp fjellet frå Kotor til landsbyen Njeguši, der fødehuset til den montenegrinske kongefamilien Petrović ligg.

Mausoleumet 

Det største og viktigaste monumentet i Lovćen nasjonalpark er Petar Petrović Njegoš sitt mausoleum. Gravstaden og mausoleumet hans ligg på toppen av Jezerski vrh etter hans eige ynskje. 

Njegoš ønskte å verte gravlagd i eit lite kapell som han hadde fått bygd under regjeringstida si. Dette vart gjort, men det opphavlege kapellet vart øydelagd då Austerrike-Ungarn sin hær invaderte Montenegro. Njegoš sine leivningar vart flytta til Cetinje kloster og gravlagd i kapellet som vart bygd opp att av kong Aleksander i 1920-åra. I motsetnad til Njegoš sitt eige ønske om å gravleggjast i dette kapellet, øydela så kommunistane i Montenegro kapellet og bygde i staden eit monumentalt mausoleum teikna av Ivan Meštrović. 

Protestane dukka opp i 1970 då mange kjende jugoslaviske offentlege personar, både frå Montenegro og andre stader, klaga på det dei skildra som eit kraftig brot på Njegoš sitt siste ønske.

Kjelder 

 Denne artikkelen bygger på «Mount Lovćen» frå , den 6. februar 2008.

Bakgrunnsstoff 

 
 Informasjon om og bilete frå Lovćen nasjonalpark 
 

Fjell i Montenegro
Nasjonalparkar i Montenegro
Njegoš

Njegoš er eit fjell i Montenegro med ei høgd på 1 725 meter over havet. Det ligg 26 km aust for Bileća, ein by som igjen ligg 26 km nordvest for Nikšić. Det meste av fjellet er dekt av vegetasjon, medan nordsida er berr.

Kjelder 

 Denne artikkelen bygger på «Njegoš Mountain» frå , den 6. februar 2008. 

Fjell i Montenegro
Haldor Røyne

Haldor Røyne () var ein kjend spelemann frå Øystre Slidre i Valdres.

Haldor var av den store Røyne-Rudi-slekta i Øystre Slidre, og ervde stor musikalsk givnad frå foreldra, Torstein Torsteinsson Røyne og Rangdi Haldorsdotter Rudi. Haldor ætta frå spelemannen Torstein Knutsson Røyne (1765-1830). 

Haldor Røyne tok ved fela då han var ti år gamal, og spelemannen Ola Okshovd var første læremeistaren hans. I seinare år kalla Røyne Okshovd «ein spelemann av Guds nåde». Elles var nær familie og slekt den viktigaste kjelda hans. Det fanst spelemenn på både mors- og farssida.

Haldor Røyne tok utdanning innanfor landbruk, og var i lang tid knytt til Landbrukshøgskolen på Ås, der han hadde tatt eksamen. Han arbeidde og på Valdres Landbruksskole på Leira. Her råka han på spelemannen Olav O. Hegge, og desse to var samde i å ta vare på spelet etter Ola Okshovd.

Haldor Røyne var sterkt engasjert i vernet og røkta av folkemusikken i Valdres, og tok tidleg til orde for opprettinga av ein distriktsmusikarstilling på dette feltet. Han var mykje med i folkemusikkhalvtimen i NRK, og var rekna som ein påliteleg kjelde. 

Elles var Haldor oppteken av å laga feler, og laga sjølv fleire langeleikar. Han døydde heller tidleg, i 1979.

Haldor Røynes minnepris vert utdelt annakvart år på Jørn Hilme-stemnet på Fagernes.

I hardingfeleverket finst det ei slåttenedskrift etter Haldor Røyne, gjort av Sven Nyhus.

Norske folkemusikarar
Folk frå Øystre Slidre
Velika Jastrebitsa

Velika Jastrebitsa er den høgaste toppen på Bijela Gora-platået nord i fjellkjeda Orjen i Montenegro med ei høgd på 1 862 meter over havet. Fjelltoppen ligg like ved grensa til Bosnia-Hercegovina

Kjelder 

 Denne artikkelen bygger på «Velika Jastrebica» frå , den 6. februar 2008. 

 

Fjell i Montenegro
Vrmac

Vrmac (serbisk Врмац) er eit fjell sør i Montenegro. Det er bunde saman til fjellet Lovćen og er 710 meter høgt. Det ligg nord for byen Tivat rundt byen Kotor frå sør. Vrmac-tunnelen, som bind Kotor saman med resten av Montenegro, går gjennom fjellet.

Kjelder 

 Denne artikkelen bygger på «Vrmac» frå , den 6. februar 2008. 

Fjell i Montenegro
Vučji zub

Vučji zub er eit fjell sør i Montenegro og ein av dei høgare toppane i fjellkjeda Orjen med ei høgd på 1 802 meter over havet. 

Grensa mellom Det osmanske riket, Austerrike-Ungarn og fyrstedømet Montenegro gjekk over fjellet fram til 1879. Grensa mellom Montenegro og Hercegovina går framleis over fjellet. 

Vučji zub har form som eit horn og er ein populær destinasjon for fjellklatrarar i Orjenfjella.

Kjelder
Denne artikkelen bygger på «Vučji zub» frå ,  den 6. februar 2008.  
 

Fjell i Montenegro
Fjell i Bosnia-Hercegovina
Internasjonale fjell i Europa
Den bosnisk-montenegrinske grensa
Zubački kabao

Zubački kabao (kyrillisk skrift Зубачки кабао) er det høgaste fjellet i fjellkjeda Orjen i Dei dinariske Alpane i Montenegro, ei fjellkjede nord i landet.

Frå Zubački kabao har ein flott utsyn over Dei dinariske Alpane, Kotorbukta, kysten av Adriahavet og innover i landet heilt til Durmitor. I søraust kan ein sjå Shkodërsjøen og fjella i Albania.

Området er eit av dei aller våtaste i Europa og i 1936 fall det over 8 000 mm nedbør på eit heilt år. På fjellet ligg det spreidde område med furu.

Galleri

Kjelder 

 Denne artikkelen bygger på «Zubački kabao» frå , den 6. februar 2008. 
 

Fjell i Montenegro
Bukovitsa

Bukovitsa er den lengste elva i kommunen Šavnik i Montenegro. Ho har kjelda si nedanfor fjellet Ranisava og munnar ut i Komarnitsa. Ho er 42 km lang og dei største sideelvane hennar er Šavnik og Bijela.

Kjelder 
 Denne artikkelen bygger på «Bukovica River» frå , den 6. februar 2008. 

Elvar i Montenegro
Cijevna

Cijevna (serbisk Цијевна; albansk Cemi) er ei elv i Albania og Montenegro. 

Ho spring ut frå Malësi e Madhe distrikt i Albania og renn 64,7 km før ho munnar ut i 
Morača like sør for Podgorica i Montenegro.

Kjelder 
 Denne artikkelen bygger på «Cijevna River» frå , den 6. februar 2008. 

Elvar i Montenegro
Elvar i Albania
Ibar

Ibar (serbisk Ибар) er ei elv i Serbia, Kosovo og Montenegro med ei lengd på 276 km. Ho spring ut aust i Montenegro og renn inn i Zapadna Morava, sentralt i Serbia nær Kraljevo.

Ho høyrer til Svartehavet sitt nedslagsfelt og har eit eige nedslagsfelt på 8 059 km² og ei gjennomsnittleg vassføring ved munningen på 60 m³/s. Elva er ikkje framkommeleg for elvefart.

Leia 
Ibar har kjelda si frå seks småelvar i fjellet Hajla aust i Montenegro. Ho renn generelt nordaustover og gjennom eit par landsbyar før ho renn inn i Serbia. Ho renn gjennom det meste av dei sørlege områda av Sandžak. Ein av to hovudvegar mellom Serbia og Montenegro følgjer elvar i denne delen. Nær landsbyen Vitkovići snur elva sørover og går inn i Kosovo. Ho held fram sørover til byen Kosovska Mitrovica og her tar ho ein krapp u-sving og snur nordover igjen og tilbake til sjølve Serbia. Her mottar Ibar den største sideelvar, Sitnica, frå høgre. Andre store sideelvar er Raška, Studenica og Lopatnica frå venstre og Jošanica.

Ved Gazivode er elva demt opp og reservoaret Gazivodesjøen (areal 11,9 km², høgd 693 m, djup 105 m) er danna. Vatnet i innsjøen vert nytta av industri- og gruveområda i Kosovska Mitrovica/Trepča-området. Nedanfor Gazivode ligg eit anna reservoar, Pridvoricesjøen. Desse innsjøane vatnar eit område på 300 km³.

Etter å ha passert landsbyane Žiča og Kraljevo munnar ho til slutt ut i Zapadna Morava.

Kjelder 

 Denne artikkelen bygger på «Ibar River» frå , den 6. februar 2008. 
  oppgav desse kjeldene:
 Mala Prosvetina Enciklopedija, Tredje utgåve (1985); Prosveta; ISBN 86-07-00001-2
 Jovan Đ. Marković (1990): Enciklopedijski geografski leksikon Jugoslavije Svjetlost-Sarajevo; ISBN 86-01-02651-6 

Elvar i Montenegro
Elvar i Serbia
Elvar i Kosovo
Mareza

Mareza (serbisk-kyrillisk Мареза) er ei elv i Montenegro og ein forstad i Podgorica der elva spring ut frå.

Mareza er ei lita elv som har kjelda si 3 km nordvest for Tološi i Podgorica. Kjelda til elva er òg drikkevasskjelda til Podgorica, som er kjend for den høge og gode kvaliteten på vatnet. Det meste av Mareza er kanalisert og ho munnar ut i Morača like sør for Podgorica.

Kjelder 

 Denne artikkelen bygger på «Mareza» frå , den 6. februar 2008. 
 

Elvar i Montenegro
Podgorica
Piva

ωΏ (serbisk-kyrillisk Пива) er ei elv i Montenegro og ei av kjeldeelvane til Drina som ho dannar i lag med Tara på grensa til Bosnia-Hercegovina.

Piva spring ut frå Sinjac (kyrillisk Сињац) i fjellet Golija nær Piva kloster. Før den kunstige innsjøen Pivasjøen vart danna rann vatnet frå kjelda ut i elva Komarnica (kyrillisk Комарница) og dannar elva Piva dei neste 34 km. Komarnica er ein del av eit 86 km langt elvesystem (Tušina-Bukovica-Bijela-Komarnica), så målt frå kjelda er Tušina (kyrillisk Тушина), elva med fem namn', 120 km lang.

Piva møter Tara ved Šćepan Polje på grensa til Bosnia-Hercegovina og dannar Drina.

Piva høyrer til nedslagsfeltet til Svartehavet og har eit eige nedslagsfelt på 1 270 km² og er ikkje framkommeleg for elvefart.

Kjelder 

 Denne artikkelen bygger på «Piva River» frå , den 6. februar 2008. 

Elvar i Montenegro
Ribnica

Ribnica er ei lita elv som renn gjennom Podgorica i Montenegro. Ho er ei av sideelvane til Morača og dei renn saman i sentrum av byen. Elva er stort sett tørrlagt om sommaren. Podgorica vart kalla Ribnica etter elva i mellomalderen. I dag heiter ein bydel i Podgorica Vrela Ribnička etter elva.

Kjelder 
 Denne artikkelen bygger på «Ribnica River» frå , den 6. februar 2008. 
 

Elvar i Montenegro
Sitnica i Montenegro

Sitnica er ei elv som renn gjennom Podgorica i Montenegro.

Elvar i Montenegro